b'\n_START_ARTICLE_\nOprah Winfrey\n_START_SECTION_\nZgodnje \xc5\xbeivljenje\n_START_PARAGRAPH_\nWinfrey je bila sprva imenovana "Orpah" po osebi s Svetega pisma iz Rutine knjige. Ve\xc4\x8dina ljudi je izgovarjalo ime druga\xc4\x8de in, \xc4\x8deprav je Orpah ime v rojstnem listu, je spremenila ime._NEWLINE_Winfrey je bila rojena v mestu Kosciusko, v zvezni dr\xc5\xbeavi Mississippi, neporo\xc4\x8deni najstni\xc5\xa1ki materi. Kasneje je dobila objasnilo, da je bila posledica enega samega intimnega stika z mo\xc5\xa1kim, s katerim je kmalu zatem prekinila zvezo. Njena mater Vernita Lee (rojena 1935), je bila gospodinja. Winfrey ima o\xc4\x8deta, oziroma o\xc4\x8detovski lik, Vernona Winfreya (rojen 1933), ki je skozi \xc5\xbeivljenje bil tako rudar, brivec in mestni svetnik, za \xc4\x8dasa njenega rojstva pa je bil vojak. A javil se je \xc5\xa1e kmet in veteran druge svetovne vojne Noah Robinson, Sr. (rojen 1925), ki prav tako trdi, da je njen biolo\xc5\xa1ki o\xc4\x8de. _NEWLINE_Po Oprahinem rojstvu je njena mama odpotovala proti severu in Winfrey je pre\xc5\xbeivela prvih \xc5\xa1est let v pode\xc5\xbeelski rev\xc5\xa1\xc4\x8dini z babico po materini strani Hattie Mae (Presley) Lee (rojena 15.april 1900-umrla 27.februarja 1963), kjer je bilo bivanje tako revno, da je Oprah pogosto nosila obla\xc4\x8dila prirejena iz krompirjevih vre\xc4\x8d, zaradi \xc4\x8desa so se otroci sose\xc5\xa1\xc4\x8dine pogosto nor\xc4\x8devali z nje. Njena babica jo je u\xc4\x8dila brati \xc5\xbee pred tretjim letom starosti in jo vodila v bli\xc5\xbenjo cerkev, kjer so jo oklicali za "pridigarko", saj je znala citirati verze iz Svetega pisma. Babica jo je tepla s palico, \xc4\x8de ni opravila dol\xc5\xbenosti ali se slabo vedla._NEWLINE_Pri \xc5\xa1estih letih je Oprah Winfrey bila preseljena v mesto v blokovsko sose\xc5\xa1\xc4\x8dino Milwaukeeja v zvezni dr\xc5\xbeavi Wisconsin skupaj s svojo mamo Vernita Lee, ki je bila precej manj v oporo in podporo, kot njena babica. Mama je delala dolge ure kot slu\xc5\xbekinja. Okoli tega \xc4\x8dasa Vernita Lee porodi \xc5\xa1e eno h\xc4\x8di, Oprahino polsestro Patricio, ki je kasneje februarja 2003 stara 43 let umrla od odvisnosti s kokainom. Do leta 1962 Oprahina mama Lee te\xc5\xbeko izvaja vse star\xc5\xa1evske obveznosti do obeh h\xc4\x8dera, zato je Oprah za\xc4\x8dasno preseljena k Vernonu v Nashville. Ko je Oprah skupaj z Vernonom, dobi \xc5\xa1e tretjo polsestro, ki je bila oddana v posvojitev, da bi ekonomsko prenesla mati skrb za otroke. Kasneje je bila prav tako imenovana Patricia. Oprah sama je izvedela o svoji drugi polsestri \xc5\xa1ele leta 2010. Ko se je Oprah vrnila nazaj k materi, je Lee \xc5\xbee porodila \xc5\xa1e fantka Jeffereya, ki tudi ne \xc5\xbeivi ve\xc4\x8d, saj je leta 1989 preminil iz vzrokov obolelosti z AIDSom._NEWLINE_Winfrey je zatrdila, da je bila spolno zlorabljena. Tak\xc5\xa1na dejanja so storili njen bratranec, stric in dru\xc5\xbeinski prijatelj, za\xc4\x8delo se je z njenim devetim letom starosti. To je delila z ob\xc4\x8dinstvom v epizodi s tematiko spolne zlorabe leta 1986. V \xc4\x8dasu dopolnjene starosti 24 let je Winfrey odprla diskusijo doma, a so zavrnili njene trditve. Winfrey je neko\xc4\x8d v javnosti zatrdila, da se je odlo\xc4\x8dila, da ne bo mater, saj sama ni bila dobro vzgojena. Na oddaji v intervjuju s Davidom Lettermanom se je velikokrat pohvalila, da pomaga svojim gojenkam akademije, ki tudi preno\xc4\x8dijo pri njej in dobijo pri njej podporo in nasvet pri odra\xc5\xa1\xc4\x8danju in profesionalni karieri._NEWLINE_Pri trinajstih letih, po trpljenju in nekajletnih zlorabah, je Oprah pobegnila od doma. Pri \xc5\xa1tirinajstih letih postane nose\xc4\x8da, a njen sin je rojen prezgodaj in je umrl kmalu po rojstvu. Winfrey je kasneje izjavila, da se je po\xc4\x8dutila izdano, ko je dru\xc5\xbeinski \xc4\x8dlan prodal zgodbo o smrti njenega sina tabloidom leta 1990. Pri\xc4\x8dela je obiskovati srednjo \xc5\xa1olo, a je zaradi zgodnjih \xc5\xa1olskih uspehov in programa prepoznavanja talentiranih u\xc4\x8dencev bila preseljena v predmestno kvalitetnej\xc5\xa1o srednjo \xc5\xa1olo, kjer je po njenih besedah bila nenehno zasmehovana zaradi revnega ozadja, ko se je vozila z avtobusom v \xc5\xa1olo, marsikater so\xc5\xa1olec pa je imel o\xc4\x8deta, ki je bil slu\xc5\xbeabnik o\xc4\x8detu drugega so\xc5\xa1olca. Pri\xc4\x8dela je krasti denar svoji materi, da bi lahko sledila potro\xc5\xa1nji svojih vrstnikov, kar je vodilo v la\xc5\xbei in prepire s svojo materjo. Dru\xc5\xbeila se je s starej\xc5\xa1imi fanti._NEWLINE_Zagrenjena in zafrustrirana mama jo je ponovno preselila k o\xc4\x8dimu Vernonu v Nashville, a tokrat je ni \xc5\xbeelela nazaj. Vernon je bil strog in dosleden, a v podporo in je veliko dal na njeno izobrazbo. Winfrey postane vzorna u\xc4\x8denka, izglasovana je bila za najpopularnej\xc5\xa1o punco in se pridru\xc5\xbei ekipi za retori\xc4\x8dne nastope in v tak\xc5\xa1nem tekmovanju na ravni ZDA v dramati\xc4\x8dni interpretaciji postane z ekipo druga. Kot govorni\xc5\xa1ka tekmovalka je dobila polno \xc5\xa1olnino v Dr\xc5\xbeavni univerzi Tennessee, ki je spadala med zgodovinsko pomembne univerze za temnopolte. Tam je \xc5\xa1tudirala komunikologijo. Njena prva slu\xc5\xbeba je bila v lokalni \xc5\xa1peceriji. Pri sedemnajstih letih je zmagala tudi v lepotnem tekmovanju za temnopolte Miss Tennessee. Pridobi tudi delo v lokalni radio postaji za temnopolte, kjer prevzame del novic. Tam dela tako v srednji \xc5\xa1oli kot kasneje kot \xc5\xa1tudentka za polovi\xc4\x8dni delovni \xc4\x8das.\n_START_SECTION_\n\xc5\xbdivljenje in vpliv\n_START_PARAGRAPH_\nTako oddaja kot njena do\xc5\xbeivetja so globoko prepletena tako z dru\xc5\xbebo, manj\xc5\xa1inami, kot tudi z njeno osebno zgodbo in odra\xc5\xa1\xc4\x8danjem.\n_START_SECTION_\nZgodovina romanc\n_START_PARAGRAPH_\nWinfreyin srednje\xc5\xa1olski so\xc5\xa1olec Anthony Otey se spominja nedol\xc5\xbenega flirtanja ob zaklju\xc4\x8dku srednje \xc5\xa1ole in ima shranjena ljubezenska pisemca iz tega obdobja. Oprah je bila vzorna u\xc4\x8denka in dostojanstveno dekle. Pogovarjala sta se o poroki, a Otej trdi, da je vedno skrivoma vedel, da je Winfrey namenjeno veliko ve\xc4\x8dje \xc5\xbeivljenje kot bi ji ga on lahko nudil. Prekinila je z njim na Valentinovo._NEWLINE_Leta 1971, nekaj mesecev po Oteyu, Oprah sre\xc4\x8da Williama "Bubbo" Taylora na svoji univerzi. Po nekem tedanjem novinarju je bil Taylor njena prva strastna ljubezenska zveza. Uredila mu je slu\xc5\xbebo na radiu in ga \xc5\xbeelela na vsak na\xc4\x8din prepri\xc4\x8dati, da ostane z njo, celo \xc5\xa1la je na kolena, da bi ga v to prepri\xc4\x8dala. Taylor ni \xc5\xbeelel zapustiti Nashville, Oprah pa so ponudili mesto v mestu Baltimore na televiziji. Tudi po oceni Oprah je \xc5\xa1lo za pristno ljubezen in naklonjenost._NEWLINE_V sedemdesetih ima Oprah niz romanti\xc4\x8dnih zvez s sovoditelji. Tudi na televiziji do\xc5\xbeivi cel kup zapletov, z glave ji pade lasulja, joka med pripovedovanju o tragediji, a so ji nudili veliko podporo in so \xc5\xa1e vedno njena dobra prijateljstva._NEWLINE_Ko se je raz\xc5\xa1la z zadnjim sovoditeljem je imela 4-letno zvezo s poro\xc4\x8denim mo\xc5\xa1kim, ki ni imel nobenih namenov zapustiti svojo \xc5\xbeeno.  Winfrey je kasneje dala izjavo o tej vezi: "Imela sem razmerje z mo\xc5\xa1kim \xc5\xa1tiri leta. Nisem \xc5\xbeivela z njim, nikoli nisem \xc5\xbeivela z nekom - in imela sem ob\xc4\x8dutek, da sem brez njega ni\xc4\x8dvredna. Bolj kot me je zavra\xc4\x8dal, bolj sem ga \xc5\xbeelela. Po\xc4\x8dutila sem se izpraznjena, brez mo\xc4\x8di. Na koncu sem bila na tleh na mojih kolenih, prose\xc4\x8da in modelujo\xc4\x8da do njega." Winfrey postane tako depresivna, da 8.septembra 1981 napi\xc5\xa1e samomorino pismo svoji prijateljici, kjer ji naro\xc4\x8da, da po njenem samomoru zaliva njene ro\xc5\xbee. "Temu pismu so posvetili preve\xc4\x8d pozornosti", je kasneje povedala neki reviji: "Nikoli se ne bi ubila. Bilo bi mi \xc5\xbeal isti trenutek, ko bi poskusila; nekaj res dobrega bi se zgodilo in jaz bi vse to zamudila."_NEWLINE_Po Oprah je njeno \xc4\x8dustveno vihranje stopnjevalo v te\xc5\xbeave s te\xc5\xbeo. To objasni:"Razlog, da se pridobila toliko telesne te\xc5\xbee \xc5\xbee izpo\xc4\x8detka in razlog, da sem imela tako zgodovino nesre\xc4\x8dnih ljubezenskih zvez z mo\xc5\xa1kimi, je namre\xc4\x8d, da sem potrebovala, \xc5\xbeelela odobravanje. Potrebovala sem, da me imajo vsi radi, ker sama sebe nisem imela posebej rada. Tako sem kon\xc4\x8dala s krutimi s sabo obremenjenimi fanti, ki so mi povedali predvsem, kako sem sebi\xc4\x8dna, sama pa sem na take besede odvrnila preprosto: Prav ima\xc5\xa1, hvala, in jim bila hvale\xc5\xbena. Ni se mi zdelo smiselno, da bi si zaslu\xc5\xbeila ve\xc4\x8d od tega. Zato sem pridobila toliko te\xc5\xbee. To je bil najbolj preprost na\xc4\x8din, da se oblazinim proti nezadovoljstvu celega sveta."_NEWLINE_Winfrey je kasneje priznala kajenje crack kokaina z mo\xc5\xa1kim, s katerim je bila v istem obdobju ljubezensko povezana. To je objasnila na svoji oddaji:"Vedno sem \xc4\x8dutila, da droga sama ni te\xc5\xbeava, bila sem odvisna od tega \xc4\x8dloveka." Dodala je \xc5\xa1e: "Ne morem si zamisliti stvari, ki je ne bi storila za tega \xc4\x8dloveka."_NEWLINE_Winfrey je bila domnevno vpletena \xc5\xa1e v drugo ljubezensko vezo povezano z drogami. Randoph Cook, ki se je sam razglasil za njenega biv\xc5\xa1ega fanta, je zatrdil, da sta skupaj \xc5\xbeivela nekaj mesecev v letu 1985 in bila pod vplivom. Leta 1997 je Cook to\xc5\xbeil Oprah, saj naj bi domnevno ovirala izdajo njegove knjige o njunem domnevnem razmerju. \xc5\xbdelel je tako dobiti 20 milijonov dolarjev od\xc5\xa1kodnine._NEWLINE_Leta 1985, \xc5\xa1e preden je Winfreyina oddaja postala gledana po celih ZDA, je filmski producent iz Haitija Reginald Chevalier trdil, da je po nastopu v oddaji o dvojnikih in podobnih obrazih, pri\xc4\x8del z njo razmerje. Romanti\xc4\x8dni ve\xc4\x8deri v dvoje, s sve\xc4\x8dami obdane kopeli so bile pogoste, hodila sta na ve\xc4\x8derje z igralci kakr\xc5\xa1en je Michael Jordan in Danny Glover. Chevalier trdi, da je Winfrey prenehala z razmerjem, ko je spoznala Stedmana Grahama. Winfrey in njen fant Stedman Graham sta bila skupaj od leta 1986. V kratkem obdobju sta bila celo zaro\xc4\x8dena za poroko novembra 1992, a se obred nikoli ni izvedel.\n_START_SECTION_\nOprahfikacija\n_START_PARAGRAPH_\nThe Wall Street Journal izpelje izraz "Oprahfication", da ponudi kraj\xc5\xa1o besedo za javno izpoved, kot izraz terapije[123]. Oprah je namre\xc4\x8d svojo medijski imid\xc5\xbe oblikovala s pomo\xc4\x8djo osebnih podrobnosti in izpovedi, ki so ob\xc4\x8dasno izplavale iz pogovora med oddajo in so tako povedale kaj tudi o voditeljici showa. Phil Donahue je objektivno poro\xc4\x8dal o te\xc5\xbeavah in zapletih neke teme, Oprah pa je izrabila televizijski medij kot tisti medij, ki vstopa v prostor pove\xc4\x8dini gospodinjstva in je pri\xc5\xbegan tudi ob kosilu ali ko ni sogovornika ob osamljenih popoldnevih. Voditeljica oddaje tako ni le poro\xc4\x8dala o \xc4\x8dustvovanjih, temve\xc4\x8d je njena skrb za dolo\xc4\x8dene problematike bila poudarjena do tolik\xc5\xa1ne mere, da so tudi gledalci postali pozorni na iste te\xc5\xbeave, \xc4\x8detudi prej ne bi bili.\xc2\xa0_NEWLINE_Oprah Winfrey je pomembna tudi kot vplivna osebnost, ki usmerja potro\xc5\xa1njo. Najve\xc4\x8d odmeva je bila dele\xc5\xbena njena podpora knjigi in literaturi. Oprah\'s Book Club, del oddaje namenjen promoviranju dobrih knjig in branju, je postala izredno pomemben na\xc4\x8din promocije, saj je tudi prej obskuren naslov z nastopom v oddaji postal tr\xc5\xbeno pomemben. To je veljalo celo za stare klasike,\xc2\xa0John Steinbeck:\xc2\xa0Vzhodno od raja je po priporo\xc4\x8dilu ponovno postal najbolj prodajan roman. \xc2\xa0Oprah je s tak\xc5\xa1nimi projekti dvigala tako intelektualno bazo svojih gledalcev kot tudi v \xc4\x8dasu pomembnega tehnolo\xc5\xa1kega booma ponujala razloge, da nekdo prebere knjigo, ki je druga\xc4\x8de ne bi._NEWLINE_Gledalcev oddaje\xc2\xa0The Oprah Winfrey Show\xc2\xa0je bilo najve\xc4\x8d med sezono 1991\xe2\x80\x9392, ko jih je bilo pribli\xc5\xbeno 13.1 millijonov Ameri\xc4\x8danov na dan. Do\xc2\xa02003 so ocene padle do pribli\xc5\xbeno 7.4 millijonov na dan.\xc2\xa0Ocene so se ponovno dvignile leta 2005 do 9 milijonov, a potem so ponovno pristale na okoli 7,3 milijonov gledalcev 2008. Oddaja je ves \xc4\x8das bila najbolj gledana v svojem \xc4\x8dasu. Oddajo je spremljalo oz. jo spremlja tudi ob\xc4\x8dinstvo 140 drugih dr\xc5\xbeav.\xc2\xa0\n_START_SECTION_\nDobrodelnost\n_START_PARAGRAPH_\nLeta 1998, Winfrey ustvari del programa namenjen dobrodelnosti in tako podpira dobrodelne projekte in ponuja rente neprofitnim organizacijam po svetu. Organizacija je zbrala ve\xc4\x8d kot 80 milijonov dolarjev, administrativne stro\xc5\xa1ke vodenja dobrodelne organizacije pa pokriva Oprah sama. Prispevala in udele\xc5\xbeevala se je tudi projekta re\xc5\xa1evanj humanitarne krize po hurikanu Katrina.\n_START_SECTION_\nTelevizija\n_START_PARAGRAPH_\nLeta 1983 se Winfrey preseli v Chicago in tam vodi polurno jutranjo oddajo\xc2\xa0AM Chicago. V nekaj mesecih je oddaja postala najbolj gledana oddaja v Chicagu.\xc2\xa0Filmski kritik ji je priporo\xc4\x8dil, da podpi\xc5\xa1e pogodbo o sindikaciji s podjetjem King World, saj bo izjemno uspe\xc5\xa1na s svojo oddajo. Oddajo preimenujejo v\xc2\xa0The Oprah Winfrey Show\xc2\xa0in jo podalj\xc5\xa1ajo na celo uro. Po celih ZDA se pri\xc4\x8dne prena\xc5\xa1ati 8.septembra 1986. Zelo kmalu Oprah\xc2\xa0Winfrey postane izjemno gledana in premaga dosedanjo legendo tovrstnih pogovornih oddaj, kar je bilo tedaj \xc5\xa1e posebej izpostavljeno v medijih._NEWLINE_Ocene so bile tako na temo velike postave, sr\xc4\x8dne osebnosti, glasne, agresivne, velikosr\xc4\x8dne osebnosti,, ne\xc5\xbene, sme\xc5\xa1ne, prizemljene in la\xc4\x8dne TV voditeljice, ki prav zlahka lahko postane nevarna Philu Donahueu. Medijsko je bila postavljena kot enakovredna, \xc4\x8de ne bolj\xc5\xa1a, vsekakor pa bolj prizemljena kot njen konkurent.\n_START_SECTION_\nSlavne osebe v gosteh\n_START_PARAGRAPH_\nMicheal Jackson leta 1993 prepusti Oprah intervju, ki postane \xc4\x8detrti najbolj gledan dogodek v ameri\xc5\xa1ki televizijski zgodovini in najbolj gledan intervju kadarkoli, saj so si ga ogledalo v \xc5\xbeivo 36.5 milijona gledalcev. 1.decembra 2005 pa postane sama kot intervjujanka ve\xc4\x8dernega programa Davida Lettermana del zgodovine, saj ob zelo poznem terminu dose\xc5\xbee izredno gledanost 13.45 milijonov gledalcev. Intervju je zanimiv, saj je zaklju\xc4\x8dek baje pomembnega medijskega spora med dvema televizijskema voditeljema._NEWLINE__NEWLINE_Raperji\xc2\xa0Ludacris, 50 Cent\xc2\xa0in\xc2\xa0Ice Cube\xc2\xa0kritizirajo Winfrey, saj ni naklonjena hip hop kulturi. Ludacris jo je izpostavil na intervjuju, da ni podpirala nekaterih besedil in mu je povzro\xc4\x8dala celo te\xc5\xbeave pri promoviranju filma na njeni oddaji. Oprah je odgovarjala na o\xc4\x8ditke, da nasprotuje vsem besedilom, ki \xc5\xbeenske postavljajo na rob dru\xc5\xbebe, a se veseli nekaterih umetnikov, na primer Kanye Westa.\xc2\xa0_NEWLINE_Kot izpra\xc5\xa1evalka intervjujev je bila dele\xc5\xbena kritik, da na oddaji izvaja samo promocije. Tako ni izpra\xc5\xa1evala o podrobnostih tudi o zdravljenju ali terapijah, ki so bile v javnosti ali stroki \xc5\xbee pred tem kritizirane. Zelo kriti\xc4\x8dno je reagirala na pisatelja, ki je skozi promocijo preko Oprahinega kluba svojo knjigo promoviral kot svoj \xc5\xbeivljenjepis, a si je ve\xc4\x8dino navedb v celoti izmislil.\xc2\xa0\n_START_SECTION_\nFilm\n_START_PARAGRAPH_\nWinfrey je odigrala manj\xc5\xa1o vlogo leta 1985 v filmu Stevena Spielberga Nekaj vijoli\xc4\x8dastega\xc2\xa0kot nesre\xc4\x8dna gospodinja Sofia. Bila je nominirana za oskarja za to manj\xc5\xa1o vlogo. Ko so film poskusili spraviti v gledali\xc5\xa1\xc4\x8da, je podprla finan\xc4\x8dno tudi ta projekt. Oktobra 1998 je producirala in igrala v filmu Ljubljena Toni Morrison. \xc4\x8cetudi je film bil mo\xc4\x8dno medijsko hvaljen in je izrabila mo\xc4\x8dno tudi Show za promocijo filma, ki je bil mo\xc4\x8dno nagrajen \xc5\xbee kot roman, film ni bil uspe\xc5\xa1en, kon\xc4\x8dal je celo porazno, \xc4\x8detudi so ga kritiki dobro ocenili.\xc2\xa0\n_START_SECTION_\nZalo\xc5\xbeni\xc5\xa1tvo in pisanje\n_START_PARAGRAPH_\nWinfrey je bila soavtor petih knjig._NEWLINE_Winfrey je izdajala tudi revijo O, The Oprah Magazine od leta 2004 do 2008, kot tudi gospodinjsko izdajo te revije. Revije je bila zelo uspe\xc5\xa1na, a naro\xc4\x8dnikov ni bilo vedno ve\xc4\x8d. Bralci revije so po raziskavah ob\xc4\x8dutno bolj premo\xc5\xbeni od povpre\xc4\x8dja, vsekakor pa bolj od TV gledalcev.\n_START_SECTION_\nRadio\n_START_PARAGRAPH_\nOprah Radio je postaja, ki je namenjena izdelkom, promotorjem in promocijskim gostom The Oprah Winfrey Showa in njene revije. Pri\xc4\x8dela je delovati 25.septembra 2006 iz Chicaga. Oddaja se imenuje tudi Oprah&prijatelji, pogodbeno pa je Oprah dol\xc5\xbena prispevati 30 minut na teden, 39 tednov na leto. Pri tem ji pomaga njena prijateljica in novinarka Gayle King.'